ITD คว้างานนำสายไฟลงดินตามแนวรถไฟฟ้าสายสีส้ม “กฟน.” มูลค่า 207 ลบ.
ITD คว้างานนำสายไฟลงดินตามแนวรถไฟฟ้าสายสีส้ม "กฟน." มูลค่า 207 ลบ.
13 ม.ค. 2563

บริษัท อิตาเลียนไทย ดีเวล๊อปเมนต์ จำกัด (มหาชน) หรือ ITD เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ระบุว่า เมื่อวันที่ 9 ม.ค.2563 บริษัทฯได้ร่วมลงนามในสัญญาก่อสร้างกับการไฟฟ้านครหลวง (กฟน.) เพื่อดำเนินการก่อสร้างโครงการเปลี่ยนระบบสายไฟฟ้าอากาศเป็นสายไฟฟ้าใต้ดินตามแนวรถไฟฟ้าสายสีส้ม ถนนรามคำแหง (รฟม. สัญญา 3) สัญญาเลขที่ MP2-8994-BUM
โดยลักษณะงานก่อสร้างประกอบด้วย งานก่อสร้างบ่อพัก ท่อร้อยสายใต้ดินและงานประกอบ งานก่อสร้างฐานอุปกรณ์ไฟฟ้าและงานประกอบ งานจัดหาพร้อมติดตั้งและทอสอบอุปกรณ์ไฟฟ้าและอุปกรณ์ประกอบ งานเปลี่ยนระบบการจ่ายไฟเป็นระบบสายไฟฟ้าใต้ดิน และงานอื่นๆที่เกี่ยวข้อง มูลค่างาน 207,152,000 บาท (รวมภาษีมูลค่าเพิ่ม) ระยะเวลาก่อสร้าง 1,080 วัน